Пасля Андросаўскага перамір’я 1667 г. урад Рэчы Паспалітай і асабіста кароль Ян ІІІ Сабескі ўзмацнілі падтрымку Уніі. Таму ў 1671 г. намаганнямі ігумена Пятра Мімонскага быў адбудаваны Успенскі сабор, галоўны храм манастыра Базыліянаў, а ўжо 1672 год адзначаны ўзвядзеннем Багаяўленскай царквы на месцы другога з’яўлення іконы. У 1710 г. узведзены будынак семінарыі, а ў 1769 на ўзгорку адчыніліся брамы трэцяга, манастырскага храма-кальварыі Узвышэння Святога Крыжа. Урэшце на могілках мястэчка ў канцы 18 ст. пабудавана Св.-Георгіеўская царква. Да 1810 г. у Жыровіцах размяшчалася рэзідэнцыя Брэсцкага ўніяцкага епіскапата.